Document ID: 31995R1340

ΚΑΝΟΝΙΣΜΟΣ (ΕΚ) αριθ. 1340/95 ΤΗΣ ΕΠΙΤΡΟΠΗΣ της 13ης Ιουνίου 1995 για τροποποίηση του κανονισμού (ΕΚ) αριθ. 3263/94 για τον καθορισμό της κατ' αποκοπήν αξίας των αλιευτικών προϊόντων που αποσύρονται από την αγορά κατά την περίοδο αλιείας 1995 η οποία υπεισέρχεται στον υπολογισμό της χρηματοδοτικής αντιστάθμισης και της σχετικής προκαταβολής (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των προϊόντων αλιείας και υδατοκαλλιέργειας (1), όπως τροποποιήθηκε τελευταία από τον κανονισμό (ΕΚ) αριθ. 3318/94 (2), και ιδίως το άρθρο 12 παράγραφος 6,
Εκτιμώντας:
ότι ο κανονισμός (ΕΚ) αριθ. 3263/94 της Επιτροπής (3), καθόρισε την κατ' αποκοπή αξία των αλιευτικών προϊόντων που αποσύρονται από την αγορά κατά τη διάρκεια της περιόδου αλιείας 1995 7 ότι, στη συνέχεια της προσχωρήσεως των νέων κρατών μελών, ο κατάλογος των ειδών που επιλέγονται για τους μηχανισμούς παρέμβασης της κοινής οργανώσεως της αγοράς επεκτάθηκε στη γαρίδα του βορρά 7 ότι πρέπει να καθοριστεί η κατ' αποκοπή αξία αυτού του είδους για τις επιλογές διάθεσης που καθορίζονται στον κανονισμό (ΕΟΚ) αριθ. 1501/83 της Επιτροπής (4) 7 ότι πρέπει, ως εκ τούτου, να τροποποιηθεί το παράρτημα του κανονισμού (ΕΚ) αριθ. 3263/94 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο σημείο 1 του παραρτήματος του κανονισμού (ΕΚ) αριθ. 3263/94, ο τίτλος του στοιχείου β) αντικαθίσταται από το ακόλουθο κείμενο:
«Για τις γκρίζες γαρίδες του είδους Grangon crangon και τις γαρίδες του βορρά (Pandalus borealis):».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Ιουνίου 1995.

Labels: 2
3
6